সে না-মানুষ। তবু যৌন লালসা পূরণ করতে তাকেই বেছে নিয়েছিল মানুষ। ২ ডলারের বিনিময়ে মিলত পনি নামের ওই ওরাংওটাং-এর শরীর। ২০০৩ সালের ফেব্রুয়ারিতে তাকে উদ্ধার করা হয়েছিল। পনেরো বছর লাগল তার স্বাভাবিক অবস্থায় ফিরতে।

এই বিষয়ে অন্যান্য খবর

বিড়ালকে ধর্ষণ বৃদ্ধের, মার্জার জানান দিল নিজেই। হুলুস্থুল পাড়া জুড়ে


আন্তর্জাতিক সংবাদমাধ্যম ‘ডেলিমেইল’-এ প্রকাশিত প্রতিবেদন থেকে জানা যাচ্ছে, ইন্দোনেশিয়ার কারেং পাঙ্গি গ্রামে একটি ঘরে বন্দি করে রাখা হয়েছিল তাকে। দেওয়ালের সঙ্গে চেন দিয়ে বেঁধে গদিতে শুইয়ে রাখা হতো। তার উপরে নারকীয় অত্যাচার চালানো হতো। স্থানীয় পাম তেল চাষিরাই সাধারণ তার উপরে অত্যাচার চালাত বলে জানা গিয়েছে।
জানা গিয়েছে, মায়ের কোল থেকে তাকে ছিনিয়ে নিয়ে যাওয়া হয়েছিল শিশু অবস্থাতেই। প্রতি দু’দিন অন্তর তার শরীরের লোম কামিয়ে দেওয়া হতো। গায়ে সুগন্ধী ছড়িয়ে দেওয়া হতো। সেই সঙ্গে লাগানো হতো প্রসাধনীও।  
অবশেষে তাকে উদ্ধার করা হয় ২০০৩ সালে। তখন তার বয়স ছয়-সাতের মতো।একজন নিরীহ প্রাণীর উপরে এমন অকথ্য অত্যাচার চালানোর ঘটনা সামনে আসার পরে স্তম্ভিত হয়ে গিয়েছিলেন উদ্ধারকারীরা। 
উদ্ধার কার্য খুব সহজ ছিল না। বড় ছুরি দেখিয়ে ভয়ও দেখানো হয়েছিল তাঁদের। শেষমেশ ৩৫ জন পুলিশ কর্মী রীতিমতো একে-৪৭ নিয়ে গিয়ে উদ্ধার করে পনিকে। 
প্রথম প্রথম পুরুষ দেখলেই ভয়ে কুঁকড়ে যেত পনি। তবে ধীরে ধীরে তার ভয় কেটেছে। নায়ারু মেনচেং রিহ্যাবিলিটেশন সেন্টারে তাকে রাখা হয়েছে। এখন সে একেবারে সুস্থ। তবে তাকে কোনওদিনই অরণ্যে ছেড়ে দেওয়া যাবে না বলেই জানানো হয়েছে। কেননা, শৈশবেই অরণ্যের অধিকার থেকে বঞ্চিত হওয়ায় সেখানে থাকার নিয়ম কানুন আর শেখা হয়নি তার।